Какво е депозит с авансова лихва?
Всеки банков депозит носи лихва. Има два начин за нейното получаване – в края на срока на депозита или в началото, при откриването му. Когато лихвата се получава при откриване, този вид депозити са известни като депозит с авансова лихва. Например: Вие имате 20 000 лева и искате да ги депозирате в банката за 12 месеца. Но в същото време сте си харесали нов телефон. Вместо да внасяте по-малка сума, за да си купите телефона, можете да си откриете депозит с авансова лихва. Банката ще Ви я изплати при откриването му и така ще имате нов телефон, и ще имате в банката цялата спестена от Вас сума. Лихвата която ще получите авансово ще бъде обложена с 8% данък, който се дължи независимо дали ще я получите в началото или в края. Също така, ако решите да нарушите депозита и да изтеглите парите си предварително, ще се наложи да върнете авансово изплатената лихва.